У Вікіпедыі ёсць артыкулы пра іншых асоб з прозвішчам Бага.

**Аляксей Бага** (нар. 4 лютага 1981, Барысаў, Беларуская ССР, СССР) — беларускі футбаліст (абаронца) і трэнер. У ццяперашні час працуе галоўным трэнерам салігорскага «Шахцёра».

Малодшы брат, Дзмітрый Бага, таксама футбаліст.

Гульнявая кар’ера
-----------------

Выхаванец футбольнай школы «Змена» (Мінск). Першы трэнер — Мікалай Мікалаевич Ядалаў. Дэбют у прафесійным футболе Аляксея адбыўся ў жніўні 1998 года ў складзе БАТЭ ў родным Барысаве ў гульні супраць мазырскай «Славіі». Бага выйшаў на замену замест Леаніда Лагуна, а каманда выйграла 2:0.

У наступным сезоне ён правёў толькі адну гульню, у сезоне 2000 — 13, а ў сезоне 2001 — ужо 25. Так паступова Бага стаў іграком асноўнага складу БАТЭ. У Барысаве Аляксей выступаў да 2006 года. У складзе БАТЭ выйграваў чэмпіёнскі тытул у 2002 годзе, сярэбраныя медалі чэмпіянатаў 2000, 2003 і 2004, а таксама бронзавы медаль першынства 2001 года. Тройчы — у 2002, 2003 і 2004 гадах — уваходзіў у спіс найлепшых ігракоў чэмпіянату Беларусі. Быў капітанам маладзежнай (U-21) зборнай Беларусі, якая ўпершыню ў гісторыі згуляла на чэмпіянаце Еўропы ў 2004 годзе.

У 2007 годзе перайшоў в латвійскую «Даўгаву» з Даўгаўпілса, але ў 2008 годзе вярнуўся ў Беларусь, дзе гуляў у брэсцкім «Дынама». З-за частых пашкоджанняў вырашыў скончыць кар’еру футбаліста і стаць трэнерам. Усяго на рахунку абаронцы 176 гульняў, 17 галоў і 5 галявых перадач у беларускай Вышэйшай Лізе.

Трэнерская кар’ера
------------------

У 2004 годзе Аляксей, які ў той час яшчэ быў іграком, паспяхова скончыў Беларускі дзяржаўны ўніверсітэт фізічнай культуры па спецыяльнасці «трэнер по футболе» і атрымаў права на трэнерскую дзейнасць. З 2011 года працаваў у трэнерскім штабе БАТЭ. У 2012—2013 гадах уваходзіў у трэнерскі штаб маладзёжнай (U-21) зборнай Беларусі, дапамагаючы Аляксею Вяргеенку.

У 2018 годзе навучаўся на трэнерскую катэгорыю УЕФА PRO, у студзені 2019 года атрымаў ліцэнзію катэгорыі PRO.

2018 год пачаў у якасці старшага трэнера БАТЭ. Пасля таго, як Алег Дулуб пакінуў пасаду галоўнага трэнера, прайграўшы гульні за Суперкубак і Кубак Беларусі брэсцкаму «Дынама», быў пастаўлены выконваючым абавязкі галоўнага трэнера каманды.

Першая гульня пад кіраўніцтвам новага трэнера атрымалася паспяховай. БАТЭ выйграў прынцыповы матч супраць «Гомеля» з лікам 3:0, прадэманстраваўшы даволі атакуючы футбол. На прэс-канференцыі пасля сустрэчы Бага адзначыў: "Я магу сказаць, што нам патрэбны баланс, тры добрых забіўных форварда ці яшчэ што-небудзь. Але мне патрэбны футбол, пасля якога мы з Андрэем Вашкевічам дададзім тры ачкі ў графу «ачкі».

Аляксей Анатолевіч вярнуў каманду на пераможны шлях у чэмпіянаце Беларусі і вывеў яе ў групавы этап Лігі Еўропы. Пасля гэтага ён з «выконваючага абавязкі» стаў паўнапраўным трэнерам БАТЭ. За першыя сто дзён на пасадзе галоўнага трэнера каманда згуляла 16 гульняў (10 перамог, 4 нічыіх і 2 паразы з розніцай галоў 25-16 .

4 лістапада на «Барысаў-Арэне» БАТЭ перамог «Нёман» 1:0 і заваяваў 15-ы тытул чэмпіёнаў Беларусі. Для Багі ён стаў першым у якасці галоўнага трэнера. «Мы стрымалі слова і зрабілі тое, аб чым марыў Анатоль Капскі» — сказаў Бага пасля гульні.

У сезоне 2019 БАТЭ не выйграў аніводнага трафея, саступіўшы ў Суперкубку і чвэрцьфінале Кубка Беларусі, а ў чэмпіянаце барысаўскі клуб стаў другім, прапусціўшы наперад брэсцкае «Дынама». У снежні 2019 года Бага па заканчэнні кантракта пакінуў БАТЭ.

Пасля зыходу з БАТЭ меў некалькі варыянтаў працягу трэнерскай кар’еры, у выніку ў студзені 2020 года стаў галоўным трэнерам вільнюскага «Жальгірыса». Упершыню за чатыры гады прывёў клуб да чэмпіёнства. У снежні 2020 года пакінуў «Жальгірыс».

У студзені 2021 года быў афіцыйна прадстаўлены ў якасці галоўнага трэнера казахстанскага «Актабэ», аднак ужо ў маі пасля шэрагу няўдалых матчаў пакінуў пасаду. У верасні 2021 года ўзначаліў салігорскі «Шахцёр», які прывёў да перамогі ў чэмпіянаце Беларусі. Па заканчэнні сезона ў снежні 2021 года пакінуў салігорскі клуб.

30 снежня 2021 года было абвешчана аб прызначэнні Багі галоўным трэнерам азербайджанскага «Сумгаіта». Па выніках сезона 2021/22 клуб захаваў месца ў элітным дывізіёне, але сезон 2022/23 пачаў няўдала, пасля сямі матчаў маючы 3 ачкі і займаючы перадапошняе месца. У верасні 2022 года па пагадненні бакоў пакінуў «Сумгаіт».

У снежні 2022 года зноў стаў галоўныў трэнерам салігорскага «Шахцёра».

Заўвагі
-------

1. ↑  Aleksey Baga // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  29.08.1998. БАТЭ — Славія — 2-0 Архівавана 30 лістапада 2020.
3. ↑  Алексей Вергеенко пройдет стажировку в БАТЭ **(нявызн.)**(недаступная спасылка). Архівавана з першакрыніцы 5 лютага 2013. Праверана 1 лістапада 2018.
4. ↑  В рамках обучения на тренерскую лицензию PRO Архівавана 20 ліпеня 2017.
5. ↑  Бага получил лицензию категории PRO
6. ↑  БАТЭ назвал причины увольнения главного тренера
7. ↑  Алексей Бага назначен исполняющим обязанности главного тренера БАТЭ Архівавана 20 чэрвеня 2018.
8. ↑  БАТЭ — Гомель — 3:0 Архівавана 5 лістапада 2018.
9. ↑  Бага начал с победы
10. ↑  Алексей Бага утвержден главным тренером белорусского БАТЭ
11. ↑  100 дзён Аляксея Багі Архівавана 5 лістапада 2018.
12. ↑  БАТЭ — Нёман — 1-0 Архівавана 5 лістапада 2018.
13. ↑  Бага: сдержали слово Архівавана 5 лістапада 2018.
14. ↑  Официально: Алексей Бага покинул пост главного тренера БАТЭ
15. ↑  Официально: Алексей Бага — главный тренер вильнюсского «Жальгириса»
16. ↑  Официально: Алексей Бага ушел из "Жальгириса"
17. ↑  Алексей Бага - главный тренер "Актобе"
18. ↑  "Премьер-лига не прощает". Алексей Бага покинул "Актобе" **(нявызн.)**(недаступная спасылка). Архівавана з першакрыніцы 29 чэрвеня 2021. Праверана 29 чэрвеня 2021.
19. ↑  "Шахтер" объявил о назначении Алексея Баги на пост главного тренера
20. ↑  "Я решил, что так будет лучше". Алексей Бага покинул "Шахтер"
21. ↑  Алексей Бага возглавил азербайджанский "Сумгаит"
22. ↑  "Сумгаит" расстался с Алексеем Багой
23. ↑  "Шахтер" официально представил Алексея Багу в качестве главного тренера (руск.).  football.by (21 снежня 2022). Праверана 21 снежня 2022.

Спасылкі
--------

* Алексей Бага: вернулся домой (руск.)

|  |  |
| --- | --- |
| ⚙️   Тэматычныя сайты | FBref.com · FootballFacts.ru · Soccerway · Sportbox.ru · Transfermarkt (ігрок) · Transfermarkt (трэнер) · worldfootball.net (ігрок) |

| ⛭ Шахцёр Салігорск |
| --- |
| 
* 1 Ігнатовіч (б)
* 2 Макаранка
* 4 Шасцілоўскі
* 6 Плакса
* 8 Гарост
* 9 Скавыш
* 10 Ахмедзі
* 11 Плака
* 12 Гружэўскі
* 13 Нікалаевіч
* 14 Лукашэвіч
* 17 У. Кабышаў
* 18 Корзун (к)
* 20 Марцінкевіч
* 21 Зыль
* 22 Баранок
* 23 М. Кавалевіч
* 29 А. Кабышаў
* 32 Чэрнік (б)
* 35 Малашчыцкі (б)
* 55 Капленка
* 80 Янкоўскі
* 88 Д. Кавалевіч
* 96 Зянькоў
* 97 Свірыдзенка
* Басалыга
* Кунскі
* галоўны трэнер: *вакантна*

 |

| ⛭Маладзёжная зборная Беларусі — Маладзёжны чэмпіянат Еўропы 2004 |
| --- |
| Сцяг Беларусі | 
* 1 Жаўноў (б)
* 2 Тарасенка
* 3 Молаш
* 4 Сашчэка
* 5 Бага (к)
* 6 Панкавец
* 7 Сучкоў
* 8 Карніленка
* 9 В. Глеб
* 10 А. Глеб
* 11 Калачоў
* 12 Ю. Цыгалка (б)
* 13 Сокал
* 14 Канцавы
* 15 Ражкоў
* 16 Шмігера
* 17 М. Цыгалка
* 18 Бяганскі
* 19 Кірэнкін
* 20 Кірыльчык
* 21 Шкабара
* 22 Логвінаў (б)
* трэнер: Юрый Пунтус

 |